EkBass/fiwiki-20250220-pages-articles huggingface dataset:
Biisonit (kappale)

”Biisonit” on Roope Salminen & Koirat -yhtyeen kappale heidän tulevalta esikoisalbumilta Madafakin levy. Kappale julkaistiin yhtyeen ensimmäisenä singlenä 5. syyskuuta 2014. Kappaleen ovat säveltäneet Jon-Jon Geitel, Ossi Saarinen sekä Olli Äkräs ja sen on sanoittaneet Geitel yhdessä Roope Salmisen kanssa. Kappaleen on tuottanut Hank Solo. Kappaleesta julkaistiin yhtäaikaisesti singlen kanssa myös musiikkivideo, jonka on ohjannut Miro Laiho. Videolla esiintyvät cameorooleissa muun muassa Mikko Leppilampi, Noah Kin ja Juhani Merimaa. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista 18 Radiolista 39 == Lähteet == Luokka:Vuoden 2014 kappaleet Luokka:Roope Salminen & Koirat -yhtyeen kappaleet
Terengganun lippu

Terengganun lippu on Malesian Terengganun osavaltion tunnus. Lippu koostuu valkoisesta taustaväristä jonka keskellä on musta kenttä. Valkoinen kuvaa Terengganun sulttaania ja musta kuvaa kansaa. Kenttien asetelma kuvaa sulttaanin tarjoamaa suojelua. == Aiemmat liput == File:Flag of Terengganu (1912 - 1933).svg|1912-1933 File:Flag of Terengganu (1933 - 1947).svg|1933-1947 ==Lähteet== Luokka:Malesian osavaltioiden ja territorioiden liput
Sakkoluettelo

Sakkoluettelo oli aiemmin Suomessa tuomioistuinten pitämä rekisteri sakkorangaistuksiin tuomituista henkilöistä. Vanhat sakkoluettelot toimivat arkistolähteinä historian tutkimuksessa. == Säännökset sakkoluettelosta 1930-luvun Suomessa == Säännösten mukaan sakkoluettelo oli tehtävä joka vuosi niistä sakoista, joihin tuomioistuin taikka joku muu viranomainen tuomitsi.Sakkorangaistusten täytäntöönpanosta annettu asetus 23.4.1926. Sakkoluetteloon merkittiin: * sakkoon tuomitun täydellinen nimi, se etunimistä, jolla häntä tavallisesti kutsuttiin, alleviivattuna, * syntymäpäivä, arvo tai ammatti, koti- ja asuinpaikat mahdollisimman tarkasti, * rikkomuksen laatu, sakon määrä ja muut seuraamukset, se rangaistus, joka muunnettaessa vastasi sakkoa, * lainpaikka, johon rangaistus perustui, * päätöksen päivämäärä ja se asianosainen, joka oli päätöstä vastaan ilmoittanut tyytymättömyyttä. Lisäksi jos asiasta oli ilmoitettava rikosrekisteriin, merkintä siitä ja myös ilmoitettu rikosrekisterinumero. Jos sakotettua henkilöä pidettiin vangittuna, tämä tuli myös merkitä sakkoluetteloon. == Katso myös == * Rangaistusluettelo == Lähteet == === Lakiviitteet === Luokka:Rekisterit Luokka:Suomen oikeushistoria
Sarawakin lippu

Sarawakin lippu on Malesian Sarawakin osavaltion tunnus. Lipun pohjaväri on keltainen, mikä on Borneon saaren tunnusväri. Punainen ja musta raita tulevat Sarawakin kuningaskunnan rajahin lipusta. Lipun keskellä on yhdeksänsakarainen tähti, joka viittaa osavaltion yhdeksään alueeseen. == Aiemmat liput == File:Flag of Sarawak (1841–1848).svg|1841-1848 File:Flag of the Kingdom of Sarawak (1848).svg|1848-1870 File:Flag of the Kingdom of Sarawak (1870).svg|1870-1946 File:Flag of Sarawak (1947–1963).svg|1946-1963 File:Flag of Sarawak (1973–1988).svg|1973-1988 ==Lähteet== Luokka:Malesian osavaltioiden ja territorioiden liput
Ranuan seurakunta

Ranuan seurakunta on Ranualla toimiva Suomen evankelis-luterilaisen kirkon seurakunta. Seurakunnalle kuuluva Ranuan kirkko on vuodelta 1914. Kirkkoherrana toimii Pentti Kallioranta. Ranuan seurakunta kuuluu Oulun hiippakuntaan. Vuonna 2017 seurakunnassa oli 3 587 jäsentä, noin 90 prosenttia kunnan väestöstä. == Herätysliikkeet == Ranuan seurakunta kuuluu muun Lapin tavoin lestadiolaisuuden tukialueeseen. Ranuan alueen selvästi voimakkain suuntaus on vanhoillislestadiolaisuus ja alue kuuluu liikkeen vahvaan tukialueeseen. == Papisto == Muun muassa seuraavat henkilöt ovat toimineet Ranuan seurakunnan kirkkoherroina: === Kirkkoherrat === * 1918–1920: Oskari Jussila * 1921–1926: Alfred Virkkula * 1939–1967: Ilmari Salonen * 1968–1970: Taisto Olavi Ikonen * 1971–1972: Rauno Kalevi Pitkänen * 1973–2007: Viljo Juntunen * 2007–: Pentti Kallioranta == Katso myös == * Uskonto Lapissa ==Lähteet== Seurakunta Luokka:Oulun evankelis-luterilaisen hiippakunnan seurakunnat
Joe Panik

Joseph Matthew "Joe" Panik (s. 30. lokakuuta 1990 Yonkers, New York) on yhdysvaltalainen baseballpelaaja, joka pelaa MLB-liigan San Francisco Giantsissa. Hänen pelipaikkansa on kakkosvahti. Vasemmalta lyövä Panik teki MLB-debyyttinsä kaudella 2014, ja onnistui vakiinnuttamaan paikkansa Giantsin kokoonpanossa heti tulokaskaudellaan. Ennen ammattilaisuraansa hän pelasi St. Johnin yliopiston joukkueessa. ==Lähteet== == Aiheesta muualla == Luokka:Yhdysvaltalaiset baseballpelaajat Luokka:Vuonna 1990 syntyneet Luokka:Elävät henkilöt
Biancaneve

Biancaneve Oy on suomalainen vaatetusalan yritys, joka suunnittelee ja valmistaa urheiluvaatteita sekä esiintymisasuja. Yritys tuli tunnetuksi alun perin taitoluisteluasujen valmistajana, joita se on valmistanut esimerkiksi Kiira Korvelle , Laura Lepistölle ja Marigold Ice Unitylle sekä Nelosen Dancing on Ice-ohjelmaan. Nykyään Biancaneve valmistaa paljon kilpailuasuja myös fitness-urheilijoille ja on Suomen suurin fitness-bikinivalmistaja. Myös monien muiden lajien edustajat käyttävät yrityksen valmistamia esiintymisasuja, kuten esimerkiksi Jokerien KHL-Cheerleaderit http://danceteam.jokerit.com . Vuosien varrella Biancaneve on valmistanut asuja myös esimerkiksi Linnanjuhliin, joissa luomuksia on nähty mm. Kiira Korven , Laura Lepistön ja Satu Taiveahon päällä. Lisäksi yritys on valmistanut asukokonaisuudet Miss Universe kilpailuun Viivi Pumpaselle, Sara Chafakille ja Lotta Hintsalle. Syksyllä 2013 Biancaneve julkaisi naisille suunnatun Bfit-urheiluvaatemalliston Nordic Fitness Expossa. Malliston tuotteita myydään tällä hetkellä kivijalkamyymälöissä Suomessa, Virossa ja Venäjällä sekä EU:n laajuisesti englanninkielisen verkkokaupan kautta. Huhtikuussa 2014 Biancaneve osallistui Saksassa järjestettyihin FIBO-kuntoilu- ja terveysmessuihin osana Suomen Team Finland -osastoa. == Lähteet == == Aiheesta muualla == * Yrityksen sivusto Luokka:Suomalaiset vaatetusalan yritykset Luokka:Vaatemerkit
Jack Hawksworth

Jack Hawksworth (s. 28. helmikuuta 1991 Bradford, West Yorkshire) on brittiläinen kilpa-autoilija. Hän ajaa vuonna 2015 IndyCar Seriesissä A. J. Foyt Racing -tallin autolla.Jack Hawksworth joins A.J. Foyt Racing in 2015 USA Today. Viitattu 30.10.2014. Debyyttinsä IndyCarissa Hawksworth teki kaudella 2014, jolloin ajoi täyden kauden Bryan Herta Autosport -tallin kalustolla. Hawksworth voitti vuonna 2012 Star Mazda Championship -sarjan mestaruuden. Kyseessä oli hänen ensimmäinen vuotensa Pohjois-Amerikan sarjoissa. ==Lähteet== Luokka:Brittiläiset autourheilijat Luokka:Vuonna 1991 syntyneet Luokka:Elävät henkilöt
Ike Udanoh

Ike Joseph Udanoh (s. 2. elokuuta 1989) on yhdysvaltalainen koripalloilija, pelipaikaltaan iso laitahyökkääjä tai sentteri. == Ura == Udanoh pelasi itävaltalaisessa WBC Raiffeisen Welsissa syksyllä 2013.http://www.fiba.com/pages/eng/fc/gamecent/p/leagueid/AUT/ot//pid/6078764/season/2014/tid/6001405/playerview.html Hän pelasi kaudella 2012–2013 myös Uruguayssa ja Qatarissahttp://www.eurobasket.com/Italy/news/438818/Ike-Joseph-Udanoh-%28ex- Bisons-Loimaa%29-agreed-terms-with-Ferrara. Suomeen Udanoh saapui talvella kesken kauden 2013–2014. Hän pelasi läntisen alueen II divisioonassa. Kauden lopulla hän nousi loukkaantumisista kärsineen ja Korisliigaa pelanneen Nilan Bisonsin kokoonpanoon ja sai kauden päätteeksi SM-pronssia. Ensiesiintymisensä Korisliigassa Udanoh teki 5. maaliskuuta 2014 tehden 12 pistettä ja ottaen kuusi levypalloa.http://www.basket.fi/uutiset/kaikki_uutiset/?x122462=22045625http://www.tapiolanhonka.fi/fi/joukkueet/miehet_edustus/uutiset/?a=show&id;=3680 Elokuussa 2014 Udanoh teki pelaajasopimuksen Tapiolan Hongan kanssa. Hänen merkityksensä joukkueen kokoonpanossa kasvoi merkittävästi edelliskaudesta.http://www.basket.fi/uutiset/kaikki_uutiset/?x122462=25504856 Kauden 2014–2015 jälkeen Tapiolan Hongan edustusjoukkue ajautui pahoihin talousvaikeuksiin ja luopui sarjapaikastaan Korisliigassa.http://yle.fi/urheilu/honka_teki_raskaan_paatoksen_- _ulos_korisliigasta/8028060 Elokuussa Udanoh palasi Loimaalle.http://www.basket.fi/uutiset/kaikki_uutiset/?x122462=33411949 Helmikuussa 2016 myös loimaalaisjoukkue joutui vakaviin talousongelmiin,http://yle.fi/urheilu/bisonsin_loppukausi_korisliigassa_edelleen_uhattuna__joukkue_luopui_tahtipelaajastaan/8694658 ja Udanoh siirtyi italialaiseen Pallacanestro Ferrara 2011:een. Huhtikuussa hän siirtyi italialaiseen Pallacanestro Mantovanaan.http://www.sportando.com/en/italy/serie-a2-est/197633/ike-udanoh- leaves-ferrara-signs-with-mantova.html Heinäkuussa 2016 hän teki sopimuksen ranskalaisen pääsarjajoukkue Hyères-Toulonin kanssahttp://www.eurobasket.com/France/news/456195/Ike-Joseph-Udanoh-(ex- Mantovana)-joins-Hyeres-Toulon. == Pelityyli == Muun muassa Loimaan päävalmentaja Greg Gibsonin ja Hongan päävalmentaja Tuomas Iisalon mukaan Udanoh on poikkeuksellisen kova harjoittelija, joka on keskittynyt elämässään täysin koripalloon.http://www.loimaanlehti.fi/2014/04/nilan-bisons-valieriin/ == Lähteet == * Ike Udanoh Suomen Koripalloliitto === Viitteet === == Aiheesta muualla == * Ike Udanoh basketball profile eurobasket.com Luokka:Yhdysvaltalaiset koripalloilijat Luokka:Vuonna 1989 syntyneet Luokka:Elävät henkilöt
Geoffrey Dawson

Geoffrey Dawson (25. lokakuuta 1874 – 7. marraskuuta 1944) oli brittiläinen toimittaja, joka oli The Timesin päätoimittaja vuosina 1912–1919 ja 1923–1941. Dawson opiskeli Oxfordissa ja pääsi All Souls Collegeen vuonna 1898. Hän joutui sanomalehtialalle puolivahingossa toimiessaan Etelä-Afrikassa Alfred Milnerin henkilökohtaisena avustajana. Milner halusi edistää poliittisia pyrkimyksiään sijoittamalla Dawsonin johannesburgilaisen lehden toimitukseen. Vuodesta 1906 Dawson oli myös The Timesin Johannesburgin kirjeenvaihtaja. Dawson palasi Lontooseen 1911 ja aloitti kokopäivätyöt The Timesissä. == Lähteet == Luokka:Vuonna 1944 kuolleet Luokka:Vuonna 1874 syntyneet Luokka:Brittiläiset päätoimittajat Luokka:Ulkomaankirjeenvaihtajat
Fruntimmersskolan i Viborg

Fruntimmersskolan i Viborg (alk. Töchterschule zu Wiburg eli Viipurin saksalainen tyttökoulu) oli Viipurissa vuosina 1788–1937 toiminut Suomen ensimmäinen tyttökoulu. Se perustettiin tyttöluokaksi Viipurin saksalaisen koulun yhteyteen ja erotettiin siitä omaksi koulukseen vuonna 1805. Vuonna 1841 Töchterschule muutettiin keisarillisella asetuksella ruotsinkieliseksi tyttökouluksi.Koivunen, Pia: ”Yksityisestä sivistysinnosta valtion korkeakouluksi – Viipurin tyttökoulu 1921–1940” , s. 3, 6–7. Suomen historian sivulaudatur -tutkielma, Tampereen yliopisto 2007. Saksan käyttö opetuskielenä selittyi sillä, että Venäjän vallan alle siirtyneen Vanhan Suomen alueella virkakielenä oli Baltian tapaan saksa ja vuodesta 1780 lähtien Venäjän keisarikunnan hallinnassa olleiden Itämeren kaupunkien koulut toimivat Pietarin saksalaisen kouluhallinnon alaisuudessa. Vastaavia saksankielisiä kouluja toimi samaan aikaan myös Haminassa, Käkisalmessa ja Savonlinnassa.Flickskolor Uppslagsverket i Finland. Viitattu 29.10.2014. Lähinnä porvariston tarpeita varten perustetut koulut seurasivat Keski- Euroopan viimeisimpiä kasvatusvirtauksia. Ne olivat aluksi maksuttomia ja muista kouluista poiketen avoimia kaikille sosiaaliluokille. Tyttökoulujen perustamisen mahdollisti vuonna 1804 Venäjän keisarikunnassa voimaan tullut uusi koulujärjestys. Saksalaisia tyttökouluja toimi Viipurissa 1800-luvulla kaikkiaan kolme. Ensimmäinen suomenkielinen kaupunkiin saatiin vasta 1881, kun Viipurin suomalainen tyttökoulu perustettiin. == Kirjallisuutta == *Dahl, Gustav: Fruntimmersskolan i Viborg 1788-1905, Viipuri 1905. *Borenius, Ingrid: Flickskolan i Wiborg 1788-1937, Viipuri 1937. == Lähteet == Luokka:Suomen ruotsinkieliset oppilaitokset Luokka:Viipurin oppilaitokset Luokka:Suomen tyttökoulut
Niin kaikki on kuin ennenkin – levytyksiä vuosilta 1974–1975

Niin kaikki on kuin ennenkin – levytyksiä vuosilta 1974–1975 on Jukka Kuoppamäen 5. syyskuuta 2014 julkaistu kahden CD-levyn kokoelma-albumi, joka sisältää hänen materiaaliaan vuosilta 1974–1975. Albumi sisältää kokonaisuudessaan Kuoppamäen studiolevyt Aurinkomaa (1974), Väinämöinen (1974) ja Viivy vielä hetki (1975). Lisäksi mukana on joitakin pelkästään kokoelmilla ja singleillä julkaistuja kappaleita.Jukka Kuoppamäki: Niin kaikki on kuin ennenkin -albumin kansilehden tiedot. == Kappaleet == *Aurinkomaa: (CD 1: 1–12) *Väinämöinen: (CD 2: 1–12) *Viivy vielä hetki: (CD 2: 13–24) *Kokoelmilla ja singleillä julkaistut levytykset: (CD 1: 13–23) === CD 1 === # # # # # # # # # # # # # # # # # # # # # # # === CD 2 === # # # # # # # # # # # # # # # # # # # # # # # # == Lähteet == Luokka:Jukka Kuoppamäen kokoelma- albumit Luokka:Vuoden 2014 kokoelma-albumit Luokka:Rocket Recordsin albumit
Havi

Havi oli yksi Viipurin vanhoista suomalaisista kaupunginosista. Se sijaitsi vanhan kaupunkikeskustan kaakkoispuolella Viipurinlahden rannalla. Havi tunnettiin erityisesti teollisuusalueena, joka antoi nimensä myös samannimiselle yritykselle. Lisäksi Havissa sijaitsi Suomen suurin kesäteatteri. Havin kaupunginosa sai alkunsa vuonna 1849 kun parikymmentä vuotta aikaisemmin perustettu Havin kynttilä­tehdas siirtyi paikalle Johanneksen pitäjästä. 1930-luvulle tultaessa se oli kasvanut 175 henkeä työllistäneeksi yritykseksi, jonka työntekijät asuivat suurimmaksi osaksi yhtiön rakentamissa asunnoissa Havin teollisuusalueen pohjoispuolella. Ensimmäinen asemakaava Haviin laadittiin vuonna 1926 ja talvisotaan mennessä kaupunginosa oli jo käytännössä täyteen rakennettu. Kynttilätehtaan lisäksi Havissa toimi myös lukuisia muita yrityksiä. Viipurin sataman tuntumassa alueen länsiosassa sijaitsivat Shellin, Gulfin, Nobel-Standardin sekä Suomen Petroolin varastot ja öljysäiliöt. Havissa olivat myös muun muassa Oy Puuteollisuus Ltd:n tehdas sekä Hankkijan Viipurin konttori.Havin kaupunginosa VirtuaaliViipuri 1939. Viitattu 30.10.2014. Arkkitehti Uno Ullbergin suunnittelema Viipurin kesäteatteri sijaitsee 1500-luvulla rakennetun Sarvilinnoituksen suojissa. Vuonna 1934 valmistuneessa kesäteatterissa on istumapaikkoja 2 000:lle katsojalle,Viipurin kaupungin tiivistetty historia VirtuaaliViipuri 1939. Viitattu 30.10.2014. sekä tuhansia paikkoja rinnekatsomoissa. Siellä järjestettiin muun muassa Viipurin laulujuhlien konsertteja vuonna 1935. Kesäteatteri toimii nykyäänkin erilaisten tapahtumien näyttämönä.Певческое поле Viipurin alueen kotisivut. Viitattu 30.10.2014. Vuoden 1930 väestönlaskennassa Havissa oli 1 387 asukasta, joista 1 321 oli suomenkielisiä, 38 ruotsinkielisiä ja 28 muunkielisiä. == Lähteet == Luokka:Viipurin kaupunginosat Luokka:Suomen teollisuusalueet
Miljoona hikistä kilometriä – levytyksiä vuosilta 1976–1978

Miljoona hikistä kilometriä – levytyksiä vuosilta 1976–1978 on Jukka Kuoppamäen 5. elokuuta 2014 julkaistu kahden CD-levyn kokoelma-albumi hänen tuotannostaan vuosilta 1976–1978. Se sisältää kokonaisuudessaan Kuoppamäen albumit Päng päng (1976), Miljoona hikistä kilometriä (1976), Pilvet (1977) ja Rakkautta maailmaan (1978). Lisäksi mukana on vuoden 1978 kokoelmalla Käy vierelläin julkaistu kappale ”Hänen kädessään”.Jukka Kuoppamäki: Miljoona hikistä kilometriä -kokoelman kansilehden tiedot. == Kappaleet == *Päng päng: (CD 1: 1–12) *Miljoona hikistä kilometriä: (CD 1: 13–24) *Pilvet: (CD 2: 1–12) *Rakkautta maailmaan: (CD 2: 13–24) *Käy vierelläin: (CD 2: 25) === CD 1 === # # # # # # # # # # # # # # # # # # # # # # # # === CD 2 === # # # # # # # # # # # # # # # # # # # # # # # # # == Lähteet == Luokka:Jukka Kuoppamäen kokoelma- albumit Luokka:Vuoden 2014 kokoelma-albumit Luokka:Rocket Recordsin albumit
Maailmanlaajuinen merenkulun hätä- ja turvallisuusradiojärjestelmä

Maailmanlaajuinen merenkulun hätä- ja turvallisuusradiojärjestelmä () on laaja radiojärjestelmä, jota käytetään merenkulussa ja sisävesiliikenteessä avun hälyttämiseen. Järjestelmä koostuu radiopuhelimista (meri-VHF ja meri-HF/meri- MF), navigaatiokaukokirjoituksesta (Navtex), hätäpaikannusradiopoijusta (EPIRB) sekä etsintä- ja pelastustoisiotutkavastaajasta (SART). == Aiheesta muualla == * Luokka:Merenkulku Luokka:Radiotekniikka
Mogyoród

Mogyoród on Unkarin kunta Pestin läänissä Budapestin koillispuolella. Kunnassa on arviolta 6 560 asukasta (vuonna 2016), ja sen pinta-ala on 34,48 neliökilometriä. Mogyoródin kunnan alueella on Hungaroringin moottorirata, jolla järjestetään vuosittain muun muassa Formula 1 -osakilpailu. == Lähteet == == Aiheesta muualla == *Kunnan internetsivut *
Navigaatiokaukokirjoitus

Navigaatiokaukokirjoitus () on osa maailmanlaajuista merenkulun hätä- ja turvallisuusradiojärjestelmää. Sen avulla vastaanotetaan paperille tulostetussa muodossa vesialuksille tietoja säästä ja merenkulkutilanteesta. ==Lähteet== Luokka:Maailmanlaajuinen merenkulun hätä- ja turvallisuusradiojärjestelmä
Turku Radio

Turku Radio on Suomen väyläviraston alainen rannikkoradioasema, joka hoitaa merenkulun turvallisuusradioviestintää lähettämällä säännöllisesti merenkulkuvaroituksia sekä sää- ja jäätiedotuksia. Lisäksi se vastaanottaa vikailmoituksia merenkulun turvalaitteista, välittää alus- ja reittitietoja jäänmurtajille sekä varmistaa hätäradioliikennettä Suomen merialueilla. Turku Radio sijaitsee Länsi-Suomen meriliikennekeskuksessa Turussa, ja sen palveluita järjestää Liikenteenohjausyhtiö Fintraffic. == Lähetykset == Turku Radiolla on päivittäin seitsemän lähetystä, jotka lähetään sen työskentelykanavilla. Lähetykset ovat englanninkielisiä, mutta merenkulkuvaroitukset voidaan pyydettäessä kertoa myös suomeksi tai ruotsiksi. Lähetysaika (UTC) Merenkulku- varoitukset Sääennuste Aallonkorkeus Jäätiedote Jäänmurtajien sijainnit 2.33 kyllä ei kyllä ei ei 6.33 kyllä kyllä kyllä ei ei 8.03 ei ei ei ei kyllä 10.33 kyllä ei kyllä kyllä ei 14.33 kyllä ei kyllä ei ei 18.33 kyllä kyllä kyllä kyllä ei 22.33 kyllä ei kyllä ei ei == Tukiasemat == Kaikissa Turku Radion kauko-ohjatuissa tukiasemissa on mahdollista käyttää meri-VHF:n kutsukanavia 16 ja 70. Lisäksi jokainen tukiasema on varustettu omalla työskentelykanavallaan. Paikka Työskentelykanava Virolahti 79 Kotka 82 Espoo 04 Hanko 3 Nauvo 23 Utö 79 Järsö 04 Hammarland 07 Geta 05 Uusikaupunki 01 Eurajoki 19 Kristiinankaupunki 03 Mustasaari 04 Kruunupyy 01 Raahe 05 Ii 07 == Lähteet == == Aiheesta muualla == * Turku Radio väyläviraston sivuilla * Turku Radio Traffic Management Finlandin sivuilla Luokka:Suomalaiset radioasemat Luokka:Meripelastus Luokka:Meri-VHF Luokka:Liikenne- ja viestintäministeriö
Manuel Fernández

Manuel Fernández voi tarkoittaa ainakin seuraavia henkilöitä: *Manuel Fernández Fernández (1923–2012), espanjalainen jalkapalloilija *Manuel Fernández y González (1830−1888), espanjalainen kirjailija *Manuel Fernández Muñiz (s. 1986), espanjalainen jalkapallomaalivahti.
Rannikkoradioasema

Rannikkoradioasema on maalla sijaitseva merenkulun radioasema, josta ollaan yhteyksissä aluksien radioasemiin. Ne voivat hoitaa meripelastustoimintaa, merenkulun turvallisuusradioliikennettä ja alusten opastusta ja ohjailua. == Rannikkoradioasemat Suomessa == Suomessa on käytössä valtakunnallista kaksi rannikkoradioasemaverkkoa, jotka kattavat Suomen rannikkoalueen. Verkot koostuvat kauko-ohjatuista tukiasemista ja miehitetyistä rannikkoradioasemista. * Rajavartiolaitoksen hätäradioverkko ** Meripelastuskeskus Turku (MRCC Turku) ** Meripelastuslohkokeskus Helsinki (MRSC Helsinki) * Merenkulkuviranomaisen turvallisuusradioverkko ** Turku Radio ** VTS-keskukset == Lähteet == Luokka:Merenkulku
Hätätaajuus

Hätätaajuus on radiotaajuus, joka on kanavoitu hätäkanavaksi. Hätätaajuutta käytetään kommunikointiin hätätilanteissa, esimerkiksi Mayday-hätäkutsun lähettämiseen. Kaikki hätätaajuudet eivät välitä puhetta, vaan jotkut niistä, kuten maailmanlaajuisen merenkulun hätä- ja turvallisuusradiojärjestelmän kanava 70, on tarkoitettu ainoastaan pakettidataliikenteelle. Toiminta Määrittely Kanava Taajuus Modulaatio Järjestelmä lähetysluvattomasti käytettävä radio LA 7 27,065 MHz AM tai FM teollisuusstandardi, vakioitu laitteissa pikanäppäimellä lähetysluvattomasti käytettävä radio CB 9 27,095 MHz AM tai FM teollisuusstandardi, vakioitu laitteissa pikanäppäimellä lentoliikenne ilmailuradio 121,500 MHz AM ICAO meripelastus meri-VHF 16 156,800 MHz FM maailmanlaajuinen merenkulun hätä- ja turvallisuusradiojärjestelmä meripelastus meri-VHF 70 (DCS) 156,525 MHz FM maailmanlaajuinen merenkulun hätä- ja turvallisuusradiojärjestelmä == Lähteet == Luokka:Palo- ja pelastustoimi Luokka:Radiotekniikka
Robit

Robit Oyj (vuoteen 2015 Oy Robit Rocktools Ltd) on Lempäälän Sääksjärvellä toimiva konepajayritys, joka valmistaa porakruunuja kallionlouhintaan ja putkitusteriä maaporaukseen. == Historia == Robit on perustettu vuonna 1985. Yhtiön kasvu on ollut nopeaa, ja lokakuussa 2014 sille myönnettiin Valtakunnallinen yrittäjäpalkinto. Robit listautui Helsingin pörssin First North -listalle toukokuussa 2015. Yhtiön listautumisanti ylimerkittiin ja Robit keräsi uutta pääomaa annissa noin 33 miljoonaa euroa ennen pääomistaja Swotin mahdollista lisäosakeoptiota. Osakeannin jälkeen Robitin markkina- arvoksi tuli noin 91 miljoonaa euroa. Robit haki osakkeensa ottamista Helsingin pörssin päälistalle toukokuussa 2017. Tehdyt yritysostot ajoivat Robitin vuonna 2018 vaikeuksiin, kun sen liikevaihto supistui ja tulos putosi selvästi tappiolle. Erityisesti Robitin tekemät yrityskaupat Australiassa ja Britanniassa osoittautuivat ongelmallisiksi. Syyskuussa hallituksen puheenjohtaja Harri Sjöholm erosi tehtävästään, minkä jälkeen lokakuussa yhtiö antoi tulosvaroituksen. Joulukuussa puolestaan Mika Virtanen lähti toimitusjohtajan paikalta. Saman kuun ylimääräisessä yhtiökokouksessa Sjöholm palasi hallituksen puheenjohtajaksi. Robitin varatoimitusjohtajana tammikuusta 2017 työskennellyt Tommi Lehtonen aloitti yhtiön toimitusjohtajana toukokuussa 2019. == Liiketoiminta == Robitilla on viisi tehdasta, jotka sijaitsevat Lempäälän lisäksi Australiassa, Britanniassa ja Etelä-Koreassa. Kaivosteollisuus muodostaa noin puolet yhtiön liikevaihdosta. Jokaisella tehtaalla on oma vastuu tietystä tuotteesta, ja esimerkiksi Lempäälän tehtaan päävastuulla on kaivostoiminnassa käytetyt ns. top hammer -terät. Yhtiön toinen liiketoiminta-alue on Down the hole -porakruunut, joita käytetään esimerkiksi maalämpöpumppujen reikien poraamisessa. ==Lähteet== == Aiheesta muualla == * Robit Group * Robitin sijoittajasivut Luokka:Suomalaiset metalliteollisuusyhtiöt Luokka:Suomalaiset pörssiyhtiöt Luokka:Lempäälä
Rohtokäärö

Rohtokäärö (Medicine Bundle) oli Pohjois-Amerikan intiaanien käyttämä yhteisöllinen tai henkilökohtainen uskonnollinen esine, jonka koko, ulkonäkö ja sisältö vaihtelivat huomattavasti. Käärö tai pussi tehtiin alun perin nahasta ja sen koristeluun käytettiin muun muassa sulkia, hiuksia ja erilaisia piirroksia.McFarlane 1999. s. 206. Erityisillä rohtoseuroilla oli usein omat rohtokäärönsä, jotka yhdistivät seuran jäseniä ja tekivät mahdolliseksi seuran toiminnan. Suurin osa rohtokääröistä oli kuitenkin henkilökohtaisia pyhiä esineitä, jotka perustuivat Suurelta hengeltä välittyneeseen näkykokemukseen.Hämäläinen s. 118. ==Lähteet== * * ===Viitteet=== Luokka:Pohjois-Amerikan alkuperäiskansojen kulttuuri
Jordanin perusmuoto

Jordanin perusmuoto on tietyntyyppinen lohkomatriisi. Näitä lohkoja, joista matriisi koostuu, nimitetään Jordanin lohkoiksi. Jordanin perusmuotoa merkitään J:llä ja tämän diagonaalilla on siis Jordanin lohkot, joita merkitään J_{i}, missä 1\leq i\leq n. Toisin sanoen, J=diag(J_{1},J_{2},\dots,J_{n}). ==Lähteet== ==Kirjallisuutta== * * Luokka:Matriisit
Jordanin lohko

Jordanin lohko on matriisi, jossa on nollasta poikkeavia alkioita vain diagonaalilla diagonaalin viereisillä lävistäjillä. Diagonaalin viereisillä lävistäjillä on ykkösiä ja diagonaalilla mitähyvänsä vakioita. Nämä diagonaalilla olevat vakiot ovat matriisin A, jolle on laskettu Jordanin matriisihajotelma, ominaisarvoja. Tätä lohkoa merkitään J_{i}, jossa i viittaa siihen, monesko lohko se on kyseisessä Jordanin perusmuodossa. Eli J_{i}=\begin{bmatrix} \lambda_{i} & 1 & 0 & \cdots&0 \\\ 0 & \lambda_{i}&1 & \cdots & 0 \\\ \vdots & 0 & \ddots & \ddots&0 \\\ \vdots & 0 & \ddots & \ddots&1 \\\ 0 & 0 & \cdots & 0&\lambda_{i} \end{bmatrix} ==Lähteet== Luokka:Matriisit
Kasviorganologia

Kasviorganologia on kasvitieteen osa-alueen kasvimorfologian osa-alue, joka tutkii kasvin ulkoista rakennetta, kuten hedelmien tai kukintojen muotoa. Esimerkiksi juuristoon voi muodostua mukuloita, kuten porkkanalla tai lantulla, tai mukulamaisia versojuuria, kuten daalialla. Juuret voivat olla myös kiipimäjuuria, kuten köynnöskasvien juuret. Maavarret voivat olla esimerkiksi juurakoita tai sipuleita. Kasvin varren rakenne vaikuttaa koko kasvin muotoon esimerkiksi siten, että puuvartiset kasvit ovat varpuja, pensaita tai puita. Kukat voivat olla kaksineuvoisia, jolloin sekä emit ja heteet ovat samassa kukassa, tai ne voivat olla yksineuvoisia tai neuvottomia. Kuivat hedelmät voivat olla kotia, jotka aukeavat, tai ne voivat olla pähkylöitä tai lohkohedelmiä. Mehevät hedelmät puolestaan voivat olla marjoja tai luumarjoja. == Katso myös == * Kasvianatomia == Lähteet == *
Kuma-luokka

Kuma-luokka () oli keisarillisen Japanin laivaston viiden vuosina 1917-1921 valmistetun aluksen muodostama kevyt risteilijäluokka. Neljä luokan aluksista tuhoutui toisessa maailmansodassa. == Alukset == Kuma-luokan kevyet risteilijätWhitley, M. J., s. 160 Nimi Telakka Kölinlasku Vesille Valmis Kohtalo Kuma Sasebon laivastoarsenaali 29. elokuuta 1918 14. heinäkuuta 1919 31. elokuuta 1920 upotettu 11. tammikuuta 1944 Tama Mitsubishi, Nagasaki 10. elokuuta 1918 10. helmikuuta 1920 29. tammikuuta 1921 upotettu 25. lokakuuta 1944 Kitakami Sasebon laivastoarsenaali 1. syyskuuta 1919 3. heinäkuuta 1920 15. huhtikuuta 1921 poistettu alusluettelosta 10. elokuuta 1946 Ōi Kawasaki, Kōbe 24. marraskuuta 1919 15. heinäkuuta 1920 4. toukokuuta 1921 upotettu 19. heinäkuuta 1944 Kiso Mitsubishi, Nagasaki 10. elokuuta 1918 14. joulukuuta 1920 3. lokakuuta 1921 upotettu 14. marraskuuta 1944 == Lähteet == * * === Viitteet === *
Yūbari (1923)

Yūbari () oli Keisarillisen Japanin laivaston kevyt risteilijä toisessa maailmansodassa. == Valmistus == Alus tilattiin lokakuussa 1921 Sasebon laivastoarsenaalilta, missä köli laskettiin 5. kesäkuuta 1922. Alus laskettiin vesille 5. maaliskuuta 1923 ja otettiin palvelukseen puoli vuotta myöhemmin 31. heinäkuuta.Whitley, M. J., s. 166 == Palvelus == Alus upposi 28. huhtikuuta 1944 Yhdysvaltain laivaston sukellusveneen USS Bluegillin torpedoimana. ==Lähteet== * === Viitteet === Luokka:Filippiinienmeren hylyt Luokka:Keisarillisen Japanin laivaston risteilijät Luokka:Japanilaiset toisen maailmansodan risteilijät
Norröra

Norröra on Norrtäljen kunnassa Furusundin lähellä sijaitseva saari.Mattias Henrikson: Alla dessa utflykter runt Stockholm. Kappale Norröra som blev Tjorvens Saltkråkan, s. 208-212. Ordalaget 2013. Saarelle liikennöi Waxholmsbolaget päivittäin ympäri vuoden ja kesäisin Blidösundsbolagetin laivat. Norröra kuului monen muun Roslagenin saaren kanssa 1300-luvulla Penningbyn tilaan ja ensimmäisten asukkaiden oletetaan tulleen Baltiasta. 1900-luvun vaihteessa saarella asui 16 perhettä, yhteensä 50 henkilöä. Nykyisin saarella asuu vain pari perhettä vuoden ympäri, mutta kesäisin sinne saapuu noin 130 perhettä. Saarella on kuvattu Astrid Lindgrenin Saariston lapset -elokuvat ja TV-sarja. == Lähteet == == Aiheesta muualla == * Norröran kotisivut thumb|left|300px|Saarella sijaitseva talo, Saariston lapsien Nikkarila. Luokka:Norrtäljen kunta Luokka:Ruotsin saaret
Non-Stop

__NOTOC__ Non-Stop on 70-luvun vihannesten toinen pitkäsoitto. Se sisältää 16 kappaletta, joista Jason & The Scorchersin Pray For Me Mama (I'm a Gypsy Now) -käännös Rukoillaan äiti (olen kypsä nyt) ja Maanalainen armeija julkaistu maaliskuussa EP:llä. Aikaisemmin Woimasoinnun ja Ramopunk.comin 10-vuotiskokoelmalevyillä julkaistuista Hyökyaalto Helsinkiin ja Joskus sut mä tunsin -kappaleista tällä levyllä uudet versiot. Danny Punk vierailee duetoimassa Seuraavalla tasolla ja ex-Vihannes Chemo soittaa saksofonia useammassakin kappaleessa. == Kappaleet == Kaikki kappaleet säv. ja san. Petri Pajunen, ellei toisin merkitty. # # # # # # # # # # # # # # # # Sovitukset 70-luvun Vihannekset. == Kokoonpano == * Petri Pajunen – laulu, rummut, koskettimet * Pete Hirvonen – basso, laulu * Michka Hoffrén – kitara, laulu === Vierailijat === * Danny Rikberg – laulu * Chemo Kalaja – saksofoni === Tuotanto === * Petri A Hirvonen – tuottaja, äänittäjä, miksaaja, kannet * Tuomo Valtonen – masteroija * Tonde Hietomaa – kannen piirros == Aiheesta muualla == * Levyt-osio yhtyeen kotisivuilla * Arviointi levystä Desibeli.netissä Luokka:Vuoden 2014 albumit Luokka:70-luvun vihannesten albumit Luokka:Woimasoinnun albumit
Sendai-luokka

Sendai-luokka () oli keisarillisen Japanin laivaston kolmen vuosina 1922-1925 valmistetun kevyen risteilijän muodostama alusluokka. Kaikki luokan alukset tuhoutuivat toisessa maailmansodassa. Suunnitelman mukaan luokkaan piti sisältyä kahdeksan alusta, mutta viiden tilaus peruutettiin. == Alukset == Sendai-luokan kevyet risteilijätWhitley, M. J., s. 164 Nimi Telakka Kölinlasku Vesille Valmis Kohtalo Sendai Mitsubishi, Nagasaki 16. helmikuuta 1922 30. lokakuuta 1923 29. huhtikuuta 1924 upotettu 2. marraskuuta 1943 Jintsu Kawasaki, Kōbe 4. elokuuta 1922 8. joulukuuta 1923 31. heinäkuuta 1925 upotettu 13. heinäkuuta 1943 Naka Yokohaman laivastoarsenaali 10. kesäkuuta 1922 24. maaliskuuta 1925 30. marraskuuta 1925 upotettu 17. helmikuuta 1944 Kako Sasebon laivastoarsenaali 15. helmikuuta 1922 ei ei Työt keskeytetty 17. maaliskuuta 1922 Washingtonin laivastosopimuksen seurauksena ja romutettu. Valmistukseen varatut varat siirretty Furutaka-luokan alusten valmistukseen. Ayasen, Minasen, Otonasen ja vielä nimeämättömän aluksen tilaukset peruutettiin Washingtonin laivastosopimuksen seurauksena ja niihin varatut varat siirrettiin Furutaka-luokan alusten hankintaan. == Lähteet == * === Viitteet === == Aiheesta muualla == *
José María Guido

José María Guido (29. elokuuta 1910 – 13. kesäkuuta 1975) oli Argentiinan väliaikainen presidentti maaliskuun lopusta 1962 elokuun puoliväliin 1963. Guido väitteli lainopin tohtoriksi La Platan yliopistossa ja toimi nuoresta saakka radikaalissa puolueessa (Unión Cívica Radical). Hänet valittiin senaattiin 1958 ja samana vuonna puolueensa puheenjohtajaksi. Guidon asema oli vaikea aikana, jolloin peronistipuolue oli kielletty, mutta jotkut ryhmät olisivat sallineet uusperonistien palata politiikkaan. Guido kannatti aluksi peronismin kieltäjiä eli ”punaisia”, mutta kallistui sitten sallivampien ”sinisten” kannalle näiden päästyä valtaan vuoden 1962 vallankumouksessa. Siinä Arturo Frondizi pakotettiin luopumaan vallasta vaalivilpistä syytettynä, ja armeijan ja laivaston pakottama parlamentti nimitti virkaan saman puolueen Guidon.Arra, Esa: ”Guido, José Maria (1910)”, teoksessa Elokuun 13. päivänä 1963 Argentiinan parlamentin molemmat kamarit päättivät yhteisistunnossaan nimittää maan uudeksi presidentiksi Arturo Umberto Illian. ==Lähteet== Luokka:Argentiinan presidentit Luokka:Vuonna 1910 syntyneet Luokka:Vuonna 1975 kuolleet
Tacinga

Tacinga on opuntioille (Opuntia) läheinen kaktuskasvisuku. Tieteellinen nimi on anagrammi sanasta catinga eli caatinga, joka on brasilialainen nimitys Bahian osavaltiossa tavattavalle kausivihannalle piikkipensaskasvillisuudelle. Suvussa on kuusi lajia.Anderson 2001: 652. == Tuntomerkit == Kasvit ovat pensasmaisia, usein kiipeileviä tai maanmyötäisiä. Varret ovat liereitä, toisinaan hieman litistyneitä, tai pyöreitä, vastapuikeita tai soikeita muodoltaan ja hieman litistyneitä, nivelettömiä tai nivelikkäitä, vihreitä, meheviä ja aikaa myöten puutuvia. Lehdet ovat pieniä, hyvin surkastuneita, ohuita ja lieriömäisiä. Areolit ovat mustia, ja niissä on herkästi irtoavia väkäskarvoja (glokidioita). Piikkejä on kaksi tai kolme tai ei yhtään, ja ne karisevat pian. Varren kärjen ympärillä sijaitsevat kukat ovat kalpean keltaisia ja vihreän-, violetin- tai ruskeansävyisiä. Kukan tyviosa on ontto, paksu, varsimainen, pienisuomuinen ja siinä on areoleja glokidioineen. Kehälehdet ovat taipuneita, ja sekä heteet että vartalo pistävät ulos niiden suusta tiheänä kimppuna. Kehän ja hetiön välissä on pitkien ja kiharoiden karvojen muodostama kiehkura. Siitepölyhiukkasessa on 12 itureikää, pieniä piikkejä ja huokosia. Hedelmät sijaitsevat yksittäin ja ovat meheviä, pitkänomaisia, vihreitä, valkoisia, ruskehtavia tai punertavia, ja niissä on syvä napamainen muodostuma. Siemenet ovat lähes pallonmuotoisia, pallomaisia tai päärynänmuotoisia ja hieman sivulta litistyneitä. Siemenissä on tiheän karvoituksen peittämä vaippa. == Levinneisyys == Suku kasvaa Brasilian itä- ja pohjoisosien caatinga-alueella. == Lajit == Suvun kuusi lajia ovat:Anderson 2001:652ss *Tacinga braunii *Tacinga funalis *Tacinga inamoena *Tacinga palmadora *Tacinga saxatilis *Tacinga werneri == Lähteet == * Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9. === Viitteet === == Aiheesta muualla == *Cacti Guide. Luokka:Opuntioideae
Anna Ilomäki

Anna Ilomäki (s. 2. lokakuuta 1970) on aktiiviuransa päättänyt suomalainen aitajuoksija. Seuratasolla hän edusti Viherlaakson Veikkoja ja vuodesta 1991 lähtien Helsingin Kisa-Veikkoja. Hänen valmentajinaan toimivat Seppo Lipasti, Erkki Viita ja Tapio Laitinen. Kalevan kisoista Ilomäki saavutti pronssia 100 metrin aitajuoksussa vuonna 1989. Lisäksi hän oli viestijuoksun SM-kisoissa mukana voittamassa pronssia 4 x 100 metrin viestijuoksussa vuonna 1992. Sisäratojen SM-kilpailuista Ilomäki voitti pronssia 60 metrin aitajuoksussa vuonna 1989. Virallisissa kilpailuissa hän ei ole esiintynyt vuoden 1994 jälkeen. == Lähteet == Luokka:Suomalaiset pika-aitajuoksijat Luokka:Vuonna 1970 syntyneet Luokka:Elävät henkilöt
Huuhkajat-keräilykortit

Huuhkajat-keräilykortit ovat suomalaisen Funfair Oy:n kehittämät jalkapalloaiheiset keräilykortit, jotka on toteutettu yhdessä Suomen Palloliiton kanssa. Korteissa on Suomen jalkapallomaajoukkueen eli Huuhkajien pelaajia ja toimihenkilöitä eri vuosikymmeniltä. Korteissa on ilmaistu aina pelaajan puolustus-, keskikenttä- ja hyökkäystaidot asteikolla 1–100. Lisäksi kortissa on pelaajan pelaamat maaottelut ja niissä tehdyt maalit. Kortit voi kerätä kovakantiseen kansioon. Ensimmäinen korttisarja ilmestyi vuonna 2011 ja siihen kuului 123 erilaista korttia seitsemästä eri kategoriasta, jotka olivat Huuhkajat-peruskortit, Kultainen sukupolvi, Gladiaattorit, Hall of Fame, Naisten maajoukkue, Tähtipelaaja ja Captain's Ball. Korttipakkojen kannessa olivat Jari Litmanen ja Sami Hyypiä. Toinen korttisarja ilmestyi vuonna 2013. Siihen kuului 122 erilaista korttia (eli kortit numero 124–245) yhdeksästä eri kategoriasta, jotka olivat muuten samat kuin ykkössarjassa, mutta Kultainen sukupolvi puuttui ja uusia olivat Rising stars, Old stars ja Kuningas (vain Jari Litmanen). Korttipakkojen kannessa toisessa sarjassa olivat Mikael Forssell ja Niklas Moisander. Vuonna 2015 ilmestyi kolmas korttisarja. Huuhkajat-keräilykortit syntyivät Funfairin toimitusjohtajan Jari Elamon kuusivuotiaan pojan toiveesta. Poika halusi keräilykortteja, joissa olisi suomalaisia pelaajia.http://www.epressi.com/tiedotteet/kauppa/uusi-huuhkajat- kerailykorttisarja-nyt-kaupoissa-pikkupojan-ajatuksesta-tuotteeksi.html == Lähteet == * http://www.funfair.fi/checklist.shtml * http://www.funfair.fi/checklist.pdf * http://www.funfair.fi/checklist2.pdf ===Viitteet=== Luokka:Keräily Luokka:Suomen jalkapallo
Raija Kuusivuori

Raija Sinikka Marjatta Kuusivuori (s. 2. joulukuuta 1949 Tuusula) on aktiiviuransa päättänyt suomalainen kilpakävelijä. Seuratasolla hän edusti koko uransa ajan Keski-Uusimaan Urheilijoita ja vastasi itse omasta valmennuksestaan. Kalevan kisoista Kuusivuori saavutti pronssia 5 000 metrin ratakävelystä vuonna 1989. Virallisissa kilpailuissa hän ei ole esiintynyt vuoden 1996 jälkeen. == Lähteet == Luokka:Suomalaiset kävelijät Luokka:Vuonna 1949 syntyneet Luokka:Elävät henkilöt
Sari Hynninen

Sari Hynninen (s. 30. syyskuuta 1967) on aktiiviuransa päättänyt suomalainen seitsenottelija. Seuratasolla hän edusti vuoteen 1990 saakka Kuhmoisten Kumua, kunnes siirtyi Helsingfors IFK:n riveihin. Hänen valmentajanaan toimi Juha Flinck. Kalevan kisoista Hynninen saavutti seitsenottelu pronssia vuonna 1989. Lisäksi hän oli viestijuoksun SM-kisoissa mukana voittamassa pronssia 4 x 400 metrin viestijuoksusta vuonna 1990. Sisäratojen SM-kisoista Hynninen saavutti neljä mitalia viisiottelusta; kaksi hopeaa vuosina 1986 ja 1990 sekä kaksi pronssia vuosina 1987 ja 1989. Virallisissa kilpailuissa hän ei ole esiintynyt vuoden 1990 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1967 syntyneet Luokka:Elävät henkilöt
Hobro

Hobro on vanha kauppa- ja rautatiekaupunki Pohjois-Jyllannin alueella Tanskassa. Tammikuun 2014 alussa kaupungissa oli noin 11 tuhatta asukasta. Tammikuuhun 2007 asti Hobro oli myös kunta, nykyisin se on osa Mariagerfjordia. Siellä sijaitsee edelleenkin rautatieasema, joka on Randers- Aalborg-linjan yksi välipysähdyspaikoista. Nykyisen Hobron lähellä oli tuhat vuotta sitten viikinkien linnoitus Fyrkat. Kaupungissa on nyt viikinkimuseo, jossa esitellään Fyrkatin arkeologisia löytöjä. Hobron jalkapallojoukkue Hobro IK nousi vuonna 2014 ensimmäistä kertaa historiassaan Superligaeniin. Yhdeksänkertainen Le Mansin 24 tunnin ajon voittaja Tom Kristensen on kotoisin kaupungista. == Lähteet == Luokka:Tanskan kaupungit Luokka:Mariagerfjordin kunta Luokka:Tanskan taajamat
Numa Numa

Numa Numa on internetilmiö, joka perustuu yhdysvaltalaisen videobloggaaja Gary Brolsman videoon. Video, jonka nimi on ”Numa Numa Dance”, julkaistiin 6. joulukuuta 2004 Newgrounds-sivustolla käyttäjätunnuksella ”GMan250”, ja siinä tuolloin 19-vuotias Brolsma esittää laulavansa moldovalaisen O-Zone-popyhtyeen kappaletta ”Dragostea din tei” vilkkaasti elehtien ja tanssien. Newgroundsin tiimi ajoi videon alas loppuvuodesta 2016, mutta sen kopioita voi edelleen löytää YouTubesta. Videon nimi on peräisin romaniankielisistä sanoista ”nu mă nu mă”, jotka esiintyvät kappaleen alkuperäisessä sanoituksessa. Britannialainen mainostoimisto The Viral Factory arvioi, että 27. marraskuuta 2006 mennessä videota oltiin katsottu maailmanlaajuisesti yli 700 miljoonaa kertaa. == Lähteet == Luokka:Internet-huumori
Tephrocactus

Tephrocactus on kuusilajinen kaktuskasvisuku. Tieteellisen nimen taustalla on kreikankielen sana, joka tarkoittaa tuhkaa. Sillä viitataan joidenkin lajien tuhkanharmaaseen varren väriin. Läheisin suku on Cumulopuntia.Anderson 2001:654 == Tuntomerkit == Kasvit ovat pienikokoisia, pensasmaisia ja haaroittuvat varren kärjestä tai sen läheltä. Haarat sijaitsevat pystysuorissa riveissä. Varren nivelet ovat lieriömäisiä tai vastapuikeita. Lehdet ovat pieniä, liereitä ja varhain karisevia. Areolit ovat vajonneet ahdassuisiin onteloihin, ja niissä on karvoja, glokidioita ja piikkejä. Kukat sijaitsevat varren kärjessä ja ovat valkoisia, vaaleanpunertavia, keltaisia tai punaisia. Hedelmä on kuiva, avautuva ja sen pinnalla on glokidioita. Siemenet ovat hyvin erikoistuneita, väriltään kellertäviä tai ruskeita, kooltaan vaihtelevia, sivuilta litistyneitä. Niissä on sileä siemenvaippa, mikä on poikkeuksellista alaheimossa Opuntioideae, ja vahvasti esiintyöntyvä vyömäinen muodostuma, joka koostuu ohutseinäisistä soluista. == Levinneisyys == Suku kasvaa Argentiinassa lukuun ottamatta sen eteläisiä osia. == Lajit == Suvun kuusi lajia ovat:Anderson 2001:654ss * Tephrocactus alexanderii * Tephrocactus aoracanthus * Tephrocactus articulatus * Tephrocactus geometricus * Tephrocactus molinensis * Tephrocactus weberi == Lähteet == *Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9 === Viitteet === == Aiheesta muualla == *Cacti Guide. Luokka:Opuntioideae
Luke Glendening

Luke Glendening (s. 28. huhtikuuta 1989) on yhdysvaltalainen jääkiekkoilija, joka pelaa NHL-seura Tampa Bay Lightningissa. == Ura == === Amatööriura === Glendening aloitti jääkiekon pelaamisen kotikaupunkinsa joukkueessa East Grand Rapidsissa. Hän pelasi East Grand Rapidsin lukiossa neljä vuotta ollen kaksi kertaa joukkueen paras pistemies. Sen jälkeen hän siirtyi Michiganin yliopistoon, jossa pelasi neljän kauden ajan vuosina 2008–2012 NCAA -kiekkoa Michigan Wolverinesissa. Toisena vuotenaan Glendening oli joukkueen varakapteeni. 45 pelissä hän teki seitsemän maalia ja sai 14 maaliin johtanutta syöttöä. Glendening oli yhdessä Carl Hagelinin kanssa Michiganin kapteeni. Hän pelasi joukkueen kaikissa 44 pelissä, joissa teki kahdeksan maalia ja syötti kymmenen. Viimeisenä vuotenaan Glendening oli edelleen joukkueen kapteeni ja teki uransa parhaat pisteet 10+11 41 pelissä. === Ammattilaisura === 19\. kesäkuuta 2012 AHL:ssä pelaava Grand Rapids Griffins poimi Glendeningin vapaiden pelaajien markkinoilta vuoden mittaisella sopimuksella. Kaudella 2012–2013 Glendening pelais 51 pelissä Griffinsissä. Lisäksi hän pelasi yhtä sarjatasoa alempana ECHL:ssä Griffinsin yhteistyöseura Toledo Walleyessa, jossa hänet valittiin ECHL:n vuoden 2013 tähdistöotteluun, johon hän ei kuitenkaan voinut osallistui AHL:ään nostamisensa takia. Glendening pelasi 24 pudotuspeliottelua Grand Rapidsissa ja teki 16 pistettä, kun joukkue voitti Calder Cup -mestaruuden. 5\. heinäkuuta 2013 Detroit Red Wings teki Glendeningin kanssa yhden vuoden kaksisuuntaisen sopimuksen. 12. lokakuuta 2013 Glendening teki NHL-debyyttinsä Philadelphia Flyersia vastaan. 5. huhtikuuta 2014 Red Wings kiinnitti hänet kolme vuotta kestävällä jatkosopimuksella. Uransa ensimmäisen NHL-maalin hän teki laukoessaan kiekon ohi Montreal Canadiensin maalivahti Carey Pricen. Glendeningista tuli eniten otteluita ilman maalia pelannut tulokas hänen onnistuessaan maalinteossa ensimmäisen kerran vasta 52. ottelussaan. Edellinen ennätyksen haltija oli Cummy Burton, joka pelasi Detroitissa 43 ottelua ennen ensimmäistä maaliaan. == Lähteet == Luokka:Yhdysvaltalaiset jääkiekkoilijat Luokka:Tampa Bay Lightningin pelaajat Luokka:Vuonna 1989 syntyneet Luokka:Elävät henkilöt
Choleskyn hajotelma

Choleskyn hajotelma on matriisihajotelma, joka määritellään seuraavasti: Olkoon A mikähyvänsä symmetrinen positiivisesti definiitti n\times n-matriisi. Tällöin on olemassa yksikäsitteinen yläkolmiomatriisi U, jossa on positiivisia alkioita diagonaalilla siten, että A=L^{T}L, missä L^{T} on matriisin L transpoosi. Toinen tapa esittää asia on valita yksikäsitteinen yläkolmiomatriisi U ja diagonaalimatriisi D=d_{i}, jolloin Choleskyn hajotelma voidaan kirjoittaa muotoon A=U^{T}DU. Tällöin siis L=D^{\frac{1}{2}}U. Esimerkki Choleskyn hajotelmasta symmetrisillä reaaliarvoisilla matriiseilla (tyhjät kohdat ovat nollia): \begin{align} \left( \begin{array}{*{3}{r}} 4 & 12 & -16 \\\ 12 & 37 & -43 \\\ -16 & -43 & 98 \\\ \end{array} \right) & = \left( \begin{array}{*{3}{r}} 2 & & \\\ 6 & 1 & \\\ -8 & 5 & 3 \\\ \end{array} \right) \left( \begin{array}{*{3}{r}} 2 & 6 & -8 \\\ & 1 & 5 \\\ & & 3 \\\ \end{array} \right) \end{align} ja sama muodossa U^{T}DU: : \begin{align} \left( \begin{array}{*{3}{r}} 4 & 12 & -16 \\\ 12 & 37 & -43 \\\ -16 & -43 & 98 \\\ \end{array} \right) & = \left( \begin{array}{*{3}{r}} 1 & & \\\ 3 & 1 & \\\ -4 & 5 & 1 \\\ \end{array} \right) \left( \begin{array}{*{3}{r}} 4 & & \\\ & 1 & \\\ & & 9 \\\ \end{array} \right) \left( \begin{array}{*{3}{r}} 1 & 3 & -4 \\\ & 1 & 5 \\\ & & 1 \\\ \end{array} \right) \end{align} ==Lähteet== Luokka:Matriisihajotelmat
Yeongam

Yeongam (, hanja 靈巖郡) on Etelä-Korean piirikunta (gun) Etelä-Jeollan maakunnassa. Se sijaitsee maakunnan lounaisosassa Gwangjun etelä- ja Mokpon itäpuolella. Piirikunnassa on arviolta 61 891 asukasta (vuonna 2016) ja sen pinta-ala on 603,49 neliökilometriä. Yeongam tunnetaan satama-alueella sijaitsevasta Korean International Circuit -moottoriradasta. 88 miljardia wonia maksaneella radalla ajettiin vuosina 2010–2013 Formula 1 -sarjan Korean Grand Prix. == Lähteet == == Aiheesta muualla == Luokka:Etelä-Korean kaupungit
Le Griffon

Le Griffon oli ensimmäinen purjealus, joka seilasi Pohjois-Amerikan Suurilla järvillä.Payne 2001, s. 74. Tutkimusmatkailija Robert Cavelier de La Salle rakennutti laivan keväällä 1679 tarkoituksenaan käyttää sitä myöhemmin Luoteisväylän etsimiseen. Laiva aloitti neitsytmatkansa 7. elokuuta 1679 purjehtien Niagarajoelta Michiganjärvelle. Se katosi paluumatkalla saman vuoden syyskuussa. Aluksen hylkyä ei ole löydetty koskaan, ja laivan kohtalo on jäänyt arvailujen varaan. ==Rakentaminen== Le Griffonin rakennustyöt aloitettiin tammikuussa 1679 Gayuga Creekin ja Niagarajoen yhtymäkohdassa Niagaran putousten yläpuolella. Projektiin osallistui useita miehiä ja alus rakennettiin ympäristöstä kaadetuista puunrungoista. Laivanrakennuksen etenemistä vaikeuttivat ravinnon niukkuus ja työtarvikkeiden puute. Ranskalaismieliset mohegaanit rakensivät työmiehille wigwamit ja auttoivat näitä riistanpyynnissä.Parkman 2013, s. 133. Niagarajoen ympäristössä metsästäneet irokeesien liittokunnan senecat kerääntyivät päivittäin katselemaan laivan rakennustöitä ja olivat kateellisia eurooppalaisten taidoista rakentaa niin ”suuri kanootti”. La Sallen matkustaessa alkuvuodesta Torontoon hoitamaan tarvikkeiden kuljetuksia töiden edistymisestä vastasivat hänen italialainen luutnanttinsa Henri Tonti ja lähetyssaarnaaja Louis Hennepin. Rakennustöitä seuranneet senecat suunnittelivat aluksen rungon polttamista, mutta salahanke paljastui ja senecojen aikeet estettiin lisääntyneellä vartioinnilla.Parkman 2013, s. 134. ==Neitsytmatka ja katoaminen== Alus valmistui toukokuun aikana, ja se ristittiin mystisen taruolennon mukaan Le Griffoniksi ().Crompton 2009, s. 42. Laiva aloitti neitsytmatkansa nykyisen Buffalon alueelta varhain elokuussa 1679 ja purjehti yli Eriejärven Detroitjoelle. Sieltä purjehdus jatkui Huronjärvelle. Paikalliset intiaanit ihailivat ja pelkäsivät aseistettua purjelaivaa, jollaista he eivät olleet ennen nähneet. Le Griffon poikkesi monissa intiaanikylissä, ja alus lastattiin täyteen turkiksia Michiganjärven etelärannalla sijaitsevassa potawatomien kylässä. La Sallen jäädessä lähimpien miestensä kanssa nykyiseen Wisconsinin Le Griffon aloitti paluumatkansa Niagaraan. Matkan aikana alus katosi jäljettömiin.Parkman 2013, s. 169. Le Griffonin kohtalosta liikkui monia eri versioita. Joidenkin turkiskauppiaiden arvelujen mukaan potawatomit ja ottawat murhasivat miehistön ja polttivat laivan turkislastin siepattuaan. La Salle itse uskoi omien miestensä upottaneen aluksen ja kuljettaneen turkikset muualle. Yleisin uskomus on, että Le Griffon joutui myrskyyn ja upposi. ==Lähteet== * * * ===Viitteet=== Luokka:Pohjois-Amerikan historia Luokka:Purjelaivat Luokka:Hylyt Suurilla järvillä
Office du Niger

Office du Niger on Nigerjoen keinokastelujärjestelmää ylläpitävä ja hyödyntävä organisaatio Malissa. Järjestelmä perustuu Markalassa Ségoun koillispuolella sijaitsevaan säännöstelypatoon, jonka altaasta kanavoidaan vettä joen entisellä tulva-alueella sijaitseville pelloille. Tärkeimmät kanavat ovat pohjoiseen Nionon seudulle johtava Canal du Sahel, Macinan seudulle johtava Canal du Macina ja Siribalan sokeriruokoviljelmiä kasteleva Canal Costes- Ongoïba. Office du Niger on joen yläjuoksun suurin vedenkäyttäjä ja Länsi- Afrikan laajin keinokastelujärjestelmä. Sen pelloilla tuotetaan 40 % Malin riisistä. Ranskan siirtomaahallinto perusti Office du Nigerin vuonna 1932 kehittämään puuvillan viljelyä. Markalan säännöstelypato otettiin käyttöön vuonna 1947. Malin itsenäistyttyä alueella ryhdyttiin kasvattamaan sokeriruokoa sekä yhä suuremmassa määrin riisiä. Puuvillan viljely loppui kokonaan 1970-luvulle tultaessa. Riisin tuotanto saavutti väliaikaisen huippunsa vuonna 1978, mutta laski sen jälkeen rajusti. Uusi kasvu alkoi 1980- ja 1990-luvuilla, ja nykyään alueella tuotetaan vuosittain noin 320 000 tonnia riisiä. Lisäksi kasvatetaan muun muassa maissia ja vihanneksia. Keinokastelu kattaa noin 74 000 hehtaaria, mikä on vain pieni osa Office du Nigerin hallinnoimasta 1,9 miljoonan hehtaarin laajuisesta alueesta. Maanviljelyn tehostuminen on houkutellut seudulle paljon uusia asukkaita, ja kastelukanavien synnyttämillä kosteikoilla on suuri merkitys myös alueen eläinkunnalle. ==Lähteet== ==Aiheesta muualla== * Office du Niger * Making a Large Irrigation Scheme Work: A Case Study from Mali Luokka:Malin talous